text: RONDA DE CERVESES AL PATIO VIRTUAL: de maig 2008
  Mireu si us ve de gust aquest article: http://www.elpais.com/articulo/opinion/Cuidado/valores/elpepuopi/20080514elpepiopi_4/Tes
  Encara que m´haguera agradat que aquest home haguera concretat una mica més, crec que la seua idea central és digna de reflexió: l´apelació benintencionada (o no) a valors sense especificar de què estem parlant (cosa molt usual en el llenguatge políticament correcte i en la nova llengua dels pedagogs) pot servir com una coartada per a defugir una anàlisi crítica de la realitat i per a retallar drets. És per aquest camí que anaven les objeccions que en el seu moment vaig fer a l´assignatura d´"Educació per a la ciutadania". Repetesc que l´autor no posa cap exemple concret, però crec que entenc el que vol dir. En posaré jo un: és molt més fàcil parlar del valor de la vida famíliar, així, en abstracte, que no establir les mesures polítiques i legislatives pertinents per tal que els pares disposen d´un temps disponible per a estar amb els seus fills (regulant la jornada laboral, per exemple). L´apelació moralitzant a valors abstractes és una arma molt perillosa per a decapitar qualsevol intent d´establir un debat polític seriós.
  Camarades! A les prestatgeries de la Biblioteca General Patiera us he deixat un texticle minúscul, o textícul minuscle, ressuscitat de la pols fa uns dies en acte de neteja: Ser i no ser, mostrar i no mostrar. No res, una mera curiositat de fa deu anys inspirada per la lectura de Massa i poder de Canetti.
  Publicat per Guillem Calaforra a 5/13/2008 Cap comentari:
  Publicat per Guillem Calaforra a 5/12/2008 Cap comentari:
  Amb aquest llatí macarrònic pose títol a aquesta notícia d'El País, que duu un vídeo de YouTube encastat. llegiu la notícia i mireu el vídeo. S'ho valen. La notícia serviria també per a algun dels temes antics d'aquest Pati nostre -el relacionat amb el món d'internet-; també és sucós pel que fa a l'(a)ventura que relata del vídeo en qüestió. Les imatges, d'altra banda, semblen quasi un exemplum medieval: per això se m'ha acudit el títol que he posat, tot recordant certes faules... Ho deixo córrer ara. D'altra banda, l'actitud dels bous o búfals o el que sigui potser té també molt d'exemplar, decoren perfectament un poc del que caldria en aquesta societat nostra davant certes circumsatàncies: bon colp de banya! Doncs això...
  Publicat per Exemplator a 5/12/2008 Cap comentari:
  El tema que obro ací podria haver estat un subtema del dedicat al viatge i la memòria, però m'estimo més obrir-ne un a banda. A través del bloc d'Emilio Hernández, dedicat a la fotografia, he trobat aquest vídeo que m'ha semblat molt interessant. Potser el coneixeu ja, però, en qualsevol cas, us el recomano fervorosament. Reserveu-vos per a veure'l 50' minutets.
  El tema és la fragilitat del món digital, derivada de motius comercials però també tècnics, que pot tenir com a conseqüència més immediata deixar-nos sense història, que tota la nostra civilització acabi convertida en un maremàgnum d'uns i zeros indesxifrable. No us n'avanço res més. S'hi reflexiona sobre la memòria, la preservació del record i el cataclisme que s'acosta, enmig del cofoisme panxacontent que tant ens caracteritza -almenys als occidentals del pretès primer món...-. Vejam què us sembla...